Az Egészségügyi Minisztérium szakmai protokollja
Pitvarfibrilláció, pitvari flattern kezelése

Készítette: A Kardiológiai Szakmai Kollégium 
I. Alapvető megfontolások

Ajánlási fokozatok

I.: Javasolt a kezelés bizonyítékok és/vagy egységes szakmai vélemény alapján. 

II.: Javasolt a kezelés, de a bizonyítékok és/vagy a szakmai vélemények nem egységesek. 

Evidenciaszintek

A:
Több, nagyszámú betegen végzett, randomizált vizsgálatból származó bizonyítékok.

B:
Kevés számú betegen végzett, randomizált vagy nem randomizált, illetve obszervációs vizsgálatból származó adatok. 

C:
Többéves klinikai gyakorlaton alapuló szakmai vélemény.

Panaszok / Tünetek / Általános jellemzők 

A pitvarfibrilláció gyakran okoz panaszokat: szívdobogás, terhelési intolerancia, szívelégtelenség, angina, nagy vérköri (leggyakrabban agyi) embólia, de tünetmentes is lehet. A pitvarfibrilláció az embólia-előfordulási gyakoriságot, a mortalitást növeli. A pitvarfibrilláció leggyakoribb formájában, a nonvalvularis pitvarfibrillációban az embólia-előfordulási gyakoriságot kb. ötszörösére, a mortalitást pedig kétszeresére növeli. 

A betegség leírása

Incidencia / Prevalencia / Morbiditás / Mortalitás Magyarországon

A 65 év feletti népesség 3–5%-nál fordul elő. 

Jellemző életkor

Előfordulási gyakorisága az életkor növekedésével exponenciálisan nő.

Jellemző nem

Kiváltó tényezők

A pitvarfibrillációhoz társult leggyakoribb betegségek, kiváltó okok a következők: magas vérnyomás, coronariabetegség, keringési elégtelenség, mitralis vitium, hyperthyreosis, akut szívizominfarktus, sinuscsomó-betegség, congenitalis szívbetegség, szívműtét, pericarditis, alkohol, tüdőbetegségek, a vegetatív idegrendszer zavara, tachycardia indukálta pitvarfibrilláció, idiopátiás (lone) pitvarfibrilláció (kimutatható ok és társult betegség nem igazolható).

II. Diagnózis

Fizikális vizsgálatok

Fizikális vizsgálattal a ritmuszavar az esetek nagy részében kimutatható. 
Kötelező diagnosztikai vizsgálatok (felhasznált bizonyítékok, azok szintjei)

EKG-vizsgálattal az esetek döntő többségében felismerhető. WPW-ben fellépő, szapora aberráns vezetéssel járó pitvarfibrilláció ritkán diagnosztikus nehézségeket okozhat. Megkülönböztethetünk valvularis, nonvalvularis, ill. paroxizmális, perzisztens és permanens pitvarfibrillációt. 

III. Kezelés

A pitvarfibrilláció kezelésének négy fő pillére: 

1.
cardioversio; 

2.
sinusritmus-fenntartás; 

3.
szívfrekvencia-szabályozás; 

4.
embóliaprofilaxis.

Jelenleg nem eldöntött, hogy a sinusritmus visszaállítása, illetve fenntartása, a kamrai frekvenciaszabályozás, illetve antikoaguláns kezelés a kedvezőbb a mortalitás, illetve a morbiditás tekintetében. Kontraindikáció hiányában általában a sinusritmus visszaállítására és megtartására törekszünk, s ennek sikertelensége esetén választjuk a frekvenciaszabályozás + antikoagulálás atíváját. A kezelés fontos eleme a kiváltó ok, betegség eliminációja, kezelése. 

A pitvari flattern a pitvarfibrillációnál jóval ritkábban előforduló aritmia. Kiváltó tényezői, a kezelési célok lényegében azonosak a pitvarfibrillációnál leírtakkal. 
A pitvarfibrilláció, a pitvari flattern kezelését az alábbi sorrendben tárgyaljuk:

1.
cardioversio; 

2.
sinusritmus-fenntartás; 

3.
szívfrekvencia-kontroll; 

Cardioversio

Pitvarfibrilláció

A sinusritmus visszaállításának előnye, hogy javul a hemodinamika és az életminőség, és vs. csökken a thromboemboliás rizikó. 

Cardioversio általában nem javasolt: 

1.
a sinusritmus-fenntartás gyógyszereinek hatástalansága vagy mellékhatása esetén; 

2.
több mint két év óta fennálló pitvarfibrilláció esetén; 

3.
ha igen tág a bal pitvar; 

4.
szimptómás sinuscsomó-betegség esetén (pacemaker implantációjakor nem kontraindikált); 

5.
súlyos mitralis vitium esetén; 

6.
fennálló reverzíbilis ok esetén. 

Egyéb esetekben javasolt a cardioversio. 

Különösen ajánlott: 

1.
az első pitvarfibrillációs epizód jelentkezésekor; 

2.
a kiváltó ok megszűnte után is fennálló pitvarfibrilláció esetén; 

3.
tünetekkel összefüggő ritmuszavar esetén; 

4.
ha nem lehetséges tartós antikoagulálás.

Halasztandó az elektív cardioversio: 

1.
hypokalaemia; 

2.
hypomagnesia; 

3.
láz, infekció; 

4.
bal pitvari, kamrai thrombus; 

5.
digitális intoxikáció; 

6.
fennálló kiváltó okok miatt.

A cardioversio előtt tisztázandó: 

1.
első epizód vagy visszatérő ritmuszavar; 

2.
okoz-e panaszt a ritmuszavar?; 

3.
a ritmuszavar fennállási ideje; 

4.
organikus szívbetegség fennállása; 

5.
aktuális hemodinamikai helyzet (stabil vagy instabil); 

6.
embólia kockázati tényezőinek jelenléte vagy hiánya; 

7.
vérzés kockázati tényezőinek jelenléte vagy hiánya; 

8.
WPW-szindróma jelenléte vagy hiánya.

A cardioversio lehet sürgősen elvégzendő vagy tervezett.

1.
Akut vagy sürgősségi: instabil hemodinamikai helyzetben, amikor a ritmuszavar következtében angina vagy hemodinamikai katasztrófa lép fel. A választandó módszer az elektromos cardioversio. 48 órán belüli pitvarfibrilláció esetén az időtényező teheti sürgőssé a cardioversiót. 

2.
Elektív vagy tervezett: stabil hemodinamikai helyzetben, amikor nem áll fenn azonnali beavatkozást igénylő állapot, megválasztható és megtervezhető az optimális módszer és időpont.

A cardioversio elvégzésének módja lehet gyógyszeres vagy elektromos. 

1. Gyógyszeres cardioversio 

Előny: egyszerű kivitel, kevesebb a recidíva, nem szükséges altatás, melynek ellenjavallata esetén ez a választandó eljárás. 

Hátrány: az elektromos cardioversióhoz képest kevésbé kontrollált és aritmogén. Hatékonysága a ritmuszavar fennállási idejével arányosan csökken. 48 óránál rövidebb fennállási idejű pitvarfibrilláció esetén kb. 35–90%-ban eredményes, míg 1-2 hétnél hosszabb fennállási idő esetén az arány kb. 20–65% (1–4).

Alkalmazott gyógyszerek (a Vaughan–Williams-felosztás szerint):

I/A: kinidin per os 300 mg, mely napi max. 2400 mg-ig emelhető; prokainamid iv. 10 mg/kg.

I/C: propafenon iv. 1–2 mg/kg, per os 600 mg, mely napi max. 900 mg-ig emelhető; flecainid iv. 2 mg/kg, per os 200 mg; ajmalin iv. 1 mg/kg.

III.: amiodaron iv. 150 mg, mely napi max. 1800 mg-ig emelhető, per os 1200–2000 mg/24 h; ibutilid iv. 1 mg/kg; sotalol iv. 0,2–1 mg/kg, per os 160–320 mg/24 h.

Az elsőként javasolt szerek ajánlási szintje: I/B, I/C. A másodikként javasolt szerek ajánlási szintje: I/B, I/C. A javaslat a hatékonyság mellett elsősorban a súlyos, életveszélyes mellékhatásokat vette figyelembe. 

WPW-ben fellépő pitvarfibrilláció esetén prokainamid, propafenon, ajmalin javasolt. (1. táblázat)
Gyógyszermellékhatások (korai proaritmia) (3)
1.
Pitvari flattern: I/A, I/C, amiodaron. 

2.
Torsades de pointes kamrai tachycardia: kinidin, prokainamid, ibutilid, sotalol, ritkán amiodaron.

3.
Nem tartós monomorf kamrai tachycardia: ibutilid. 

4.
Tartós kamrai tachycardia: instabil ischaemiás szívbetegségben adott I/C.

5.
Bradyarrhythmiák: I/C, III.

Kivitelezés helye

1.
Intézetben végzendő általában. 

2.
Ambuláns cardioversio elvégzésének feltétele: ismert beteg, 48 órán belüli ritmuszavar, ha organikus szívbetegsége, súlyos egyéb szervi eltérése, sinuscsomó-diszfunkciója, intraventricularis vezetési zavara nincs. 

Javasolt szer: propafenon 600 mg per os (béta-blokkoló védelemben). 

2. Elektromos cardioversio (2–5)

(R-hullámmal szinkron leadott transthoracalis DC-sokk)

Előny: sikerarány 70–90%-os, kontrollált, azonnali eredményt ad. 

Hátrány: gyakoribb a korai recidíva, rövid altatásban végezzük. 

Szükséges: resuscitatiós készenlét, ideiglenes pacemaker, aneszteziológiai készenlét. 

Lényeges szempontok: megfelelő felületnagyságú lapátelektróda, jó elektróda-bőr kontaktus, megfelelő elektródaelhelyezés (előnyösebb az anterior-posterior helyzet), kilégzési fázisban végezzük. Az első DC-sokk-energia legalább 200 joule, a maximális 360 joule. Elsődlegesen ajánlott: sürgős esetben, ill. 2 hétnél hosszabb ideje fennálló pitvarfibrilláció esetén. Pacemakeres beteg elektromos cardioversiója: a lapátelektróda legalább 15 cm távolságban legyen a pacemakergenerátortól. Cardioversio után pacemakerkontroll szükséges. Az elektromos cardioversio ajánlási szintje I/B, I/C. 

A fent leírtak az ún. külső elektromos cardioversióra vonatkoznak. A közeljövőben előrehaladás várható az ún. belső elektromos cardioversio, ill. az implantálható pitvari cardioverter defibrillátor terápia területén. 

Gyógyszerrel érzékenyített (ún. hibrid) cardioversio

Gyógyszeres előkezelés (propafenon per os 600 mg/nap 4 napig, amiodaron per os 200–400 mg/nap 3-4 hétig, ibutilid iv.), majd elektromos cardioversio. (6)

Előny: 

1.
az elektromos cardioversio előtt helyreállhat a sinusritmus; 

2.
növelhető az elektromos cardioversio sikeraránya; 

3.
csökkenthető a korai recidíva.

Pitvari flattern (1,7)

A pitvari flattern cardioversiója lehet gyógyszeres és nonfarmakológiai ajánlási szint (I/B, I/C). A cardioversio javallatai, ellenjavallatai, az alkalmazott gyógyszerek lényegében megegyeznek a pitvarfibrillációnál leírtakkal. Megjegyzendő, hogy a gyors, 1 órán belüli cardioversio leghatékonyabb szere, az ibutilid nálunk még nincs forgalomban. 

Nonfarmakológiai módszerek: DC-sokk, overdrive, pitvari ingerlés. Az overdrive pitvari ingerlés frekvenciája 10/perccel magasabb legyen a flattern frekvenciájánál. Az ingerlés időtartama legalább 15 másodperc. Az ingerlés történhet a jobb pitvarból 10 mA-rel, az oesophaegusból 10 ms impulzus szélességgel és 20–30 mA áramerősséggel. Az I/A, I/C szerek és az ibutilid az overdrive ingerlés hatékonyságát növelik. (8)

A sinusritmus fenntartása

Pitvarfibrilláció

A sinusritmus fenntartására gyógyszeres és nonfarmakológiai módszerek állnak rendelkezésre. 

Gyógyszeres kezelés

A sinusritmus fenntartására I/A, I/C és III. típusú gyógyszereket használunk. Fontos tudni, hogy bármelyiket választjuk az első évben, a sinusritmus csak az esetek mintegy felében tartható fenn. (9–12) Kivételt csak az amiodaron jelent, amelynél a sikerarány egyes vizsgálatok szerint a 80%-ot is meghaladhatja. A kezelés effektivitása mellett a terápia során a biztonságot és proaritmia veszélyét is figyelembe kell venni. Az I. és III. csoport szereivel végzett vizsgálatokban a kontrollcsoport mortalitása kinidin esetén 0,8%, disopyramid, flecainid esetén 0% volt. Ezzel szemben az összmortalitás az aktívan kezelt csoportban kinidinnél 2,8%, disopyramidnál 2,5%, flecainidnél 1,6%, sotalolnál 2% volt.

A fentiek miatt a gyógyszerek megválasztásánál a következő szempontokat kell figyelembe venni:

1.
Van-e strukturális szívbetegség?

2.
Balkamra-funkció – szívelégtelenség.

3.
Ischaemiás szívbetegség, főleg posztinfarktusos állapot.

4.
Balkamra-hipertrófia.

5.
Előzetes kezelés hatása, mellékhatása.

1. Ajánlott gyógyszeres kezelés 

A propafenont organikus szívbetegség nélkül fellépő pitvarfibrillációban, illetve hipertóniához társuló pitvarfibrillációban alkalmazzuk elsőként. (13–15) Fenntartó dózisa 2x300 mg/nap legyen, mert ez effektívebb a 3x150 mg/nap dózisnál. Átmenetileg 3x300 mg is adható, az effektivitás a dózis emelésével nő. A III. csoport szerei közül a sotalol a pitvarfibrilláció megelőzésében nagyon effektív szer, a proaritmogén tényezők figyelembevételével a torsade-veszély alacsony. A sotalolt elsősorban ischaemiás eredetű pitvarfibrillációban alkalmazzuk napi 2x80, ill. 2x160 mg dózisban. (13–15) (2. táblázat)
Az utóbbi időben az érdeklődés az alacsony dózisú (kb. 200 mg/nap) amiodaronkezelés felé fordult. Ennek oka a gyógyszer hatékonysága, minimális proaritmiás hatása. Alacsonyabb dózisban a gyógyszer okozta szervkárosodások is ritkábbak, de változatlanul fontos a szem, a tüdő, a máj, a pajzsmirigy, a bőr rendszeres ellenőrzése az esetleges mellékhatások miatt.

Az amiodaront elsőként keringési elégtelenségben fellépő pitvarfibrilláció esetén alkalmazzuk. (16–19)

A kinidin adása kissé háttérbe szorult az elmúlt időszakban kardiális és nem kardiális mellékhatások miatt. Bár elsőként nem javasolt alkalmazása semmilyen betegcsoportban, második vonalbeli szerként jelenleg sem nélkülözhető a pitvarfibrilláció kezelésében. 

Gyógyszeres kezelés kapcsán fontos követelmény, hogy felismerjük a proaritmogén tényezők jelenlétét. A legfontosabb proaritmogén tényezők: 

megromlott balkamra-funkció, hypokalaemia, hypomagnesaemia, női nem, bradycardia, gyógyszer nélküli QT-megnyúlás, terápia hatására bekövetkező indokolatlan QT-megnyúlás, szívizom-ischaemia, kamrahipertrófia. 

Kiegészítő / alternatív gyógyszeres kezelés

Sinusritmus-fenntartás speciális pitvarfibrillációk esetén: 

1.
Vagusos eredetű pitvarfibrilláció: vagolyticus szerek (disopyramid). 

2.
Adrenerg eredetű pitvarfibrilláció: béta-blokkoló. 

3.
Tachycardia (pitvarfibrilláció), bradycardia-szindróma: pacemakerkezelés + antiaritmiás kezelés. 

4.
Tachycardia indukálta pitvarfibrilláció (WPW: az indukáló tachycardia szanálása): a járulékos köteg ablatiója. 

5.
Postthoracotomiás pitvarfibrilláció: megelőzésre béta-blokkolók, sotalol, amiodaron, sinusfenntartásra III., I. szerek. 

Kezelés nem javasolt a sinusritmus fenntartására: 

1.
első pitvarfibrillációt követően a spontán, létrejövő vagy kezelésre bekövetkező cardioversio után – kivétel: ha súlyos hemodinamikai következményekkel jár a pitvarfibrilláció; 

2.
ritkán fellépő, rövid ideg tartó, jól tolerálható pitvarfibrilláció esetén.

A kezelés rövid ideig (egy–három hónap) javasolt a sinusritmus fenntartására:

1.
mellkasi műtét után fellépő pitvarfibrilláció;

2.
akut myocardialis infarktus után fellépő pitvarfibrilláció;

3.
pericarditist kísérő pitvarfibrilláció;

4.
hyperthyreosishoz társuló pitvarfibrilláció esetén. 

Nonfarmakológiai kezelés

A sinusritmus fenntartásának vannak nem gyógyszeres módszerei is. Ide tartozik a pacemakerkezelés, a műtét és a rádiófrekvenciás katéteres ablatio (ajánlási szint I/B, I/C). 

Pacemakerkezelés

A pacemakerkezelés brady/tachy szindrómában és a vagalis eredetű pitvarfibrillációban jön elsősorban szóba. (21) A magasabb frekvenciájú pitvari ingerlés csökkenti a vezetés diszperzióját, helyreállítja a refrakteritás homogenitását és elnyomja az ektópiás aktivitást. Újabban biatrialis, illetve multi-site ingerléssel próbálkoznak. Kevés adat áll még rendelkezésünkre ezzel kapcsolatban. Főleg olyan esetekben lehet indokolt ez a kezelés, amikor a betegnek jelentős intra-, illetve interatrialis vezetési zavara van. (22, 23)

Sebészeti kezelés

Műtéti indikáció

Olyan esetben lehet indokolt az elvégzése, amikor a betegnél más okból – pl. műbillentyű-beültetés – műtétre kerül sor. 

Műtét

Több műtéti megoldást használtak korábban a PF kezelésére. A bal pitvari izolációs műtétek és az ún. corridor műtét ma már háttérbe szorult. A maze vagy labirintusműtét során sok pitvari bemetszéssel a pitvarfibrilláció fenntartásához szükséges kritikus pitvari massza csökken. Előnye, hogy a pitvar kontraktilis funkciója megmarad, a korai siker aránya 80–90%-os. (24) Nem ismeretesek azonban a késői eredmények, masszív vízretenció alakulhat ki, és gyakran van szükség a sinuscsomó-diszfunkció kialakulása miatt pacemaker beültetésére. 
Posztoperációs teendők

Ablatiós kezelés

Újabban rádiófrekvenciás katéterablatiós technikával, a „maze” műtéthez hasonlóan linealis vezetési blokkot hoznak létre. Ha a jobb és a bal pitvarban csinálnak linealis laesiót, akkor a sikerarány eléri a 87%-ot. (25) A hibrid megoldás azt jelenti, hogy az I/C vagy a III. osztályú szerekkel a pitvarfibrillációt pitvari flatternné alakítják, aminek az ablatiója sikeres lehet. Gondolni kell a PF fokális eredetére és annak ablatiójára is. Főleg a v. pulmonalisban vagy a körül működő pitvari fókuszok ablatiójával lehet eredményt elérni. A procedúra nagyon hosszadalmas, egyelőre kísérleti stádiumban van, további adatgyűjtésre van szükség. 

Pitvari flattern

Gyógyszeres kezelés

A sinusritmus gyógyszeres fenntartására pitvari flattern esetén is I/A, I/C, illetve III. szereket használunk. A pitvarfibrillációnál leírt ajánlások a pitvari flatternre is alkalmazhatók, azzal a különbséggel, hogy a hatékonyság kisebb. Ajánlási szint II/B, II/C.

Sebészeti kezelés

A sinusritmus fenntartásának hatékony eszköze a vena cava inferior és a tricuspidalis billentyű által határolt terület rádiófrekvenciás katéterablatiója. A sikerarány 70–80%-os. Ajánlási szint I/B, I/C. 

Szívfrekvencia-kontroll

Pitvarfibrilláció

A szívfrekvencia-kontroll azt jelenti, hogy pitvari tachyarrhythmia mellett a kamrai frekvenciát úgy kell beállítani, hogy az az adott esetben az optimális perctérfogatot biztosítsa. A kezelés célja a tünetek megszüntetése és a tachycardia indukálta cardiomyopathia kialakulásának kivédése. (26) Tachyarrhythmiában a szívfrekvencia-kontroll az AV-csomóban történő ingerületvezetés gyógyszeres vagy katéterterápiás lassításával, esetleg teljes blokkolásával történik. 

A szívfrekvencia szabályozásánál elsődleges az alapbetegség tisztázása (hyperthyreosis, ischaemiás szívbetegség, szívelégtelenség stb.) és annak kezelése. 

A szívfrekvencia-szabályozás módjai a következők: 

I. Gyógyszeres

II. Nem farmakológiás terápia

• pacemaker

• AV-junkció ablatio

Bradyarrhythmiában

Pacemakerterápia, ami értelemszerűen a pitvari tachyarrhythmia miatt VVI, VVIR üzemmódot jelent. Akkor indokolt, ha a betegnek a bradyarrhythmiával összefüggő tünetei vannak (syncope/presyncope, szívelégtelenség, angina), ill. tünetmentes bradycardia esetén (R-R>3 s).

Akut bradyarrhythmiában az atropin, illetve isoproterenol átmeneti segítséget nyújthat, azonban ezen szerek végleges megoldást nem jelentenek. A krónikus alkalmazás esetén vagy nem használnak, vagy csak nagy dózisban effektívek, amikor a mellékhatások miatt nem tolerábilisak.

Tachyarrhythmiában

Akut terápia

A)
Jó balkamra-funkció: iv. béta-blokkoló: 5–15 mg iv. metoprolol vagy 1–10 mg propranolol 5–10 perc alatt, vagy esmolol 500 µg/tskg/perc bolusz, majd 50 µg/tskg/perc fenntartó adag. Iv. kalciumantagonisták közül az 5–15 mg iv. verapamil boluszban 5 perc alatt csökkenti a szívfrekvenciát, amit aztán 0,05–0,02 mg/perc dózissal lehet folytatni. Diltiazemből a 20–25 mg a javasolt boluszdózis, amit 10–15 mg/óra fenntartó dózis követ.

B)
Rossz balkamra-funkció: iv. amiodaron adása javasolt 150–300 mg/perc alatt, majd ezt követő fenntartó infúzió vagy ismételt boluszadagok. A napi iv. dózis ne haladja meg a 900–1200 mg-ot. Diltiazem iv. adható a fent leírt dózisban. Az iv. digoxin gyors frekvenciacsökkentésre nem alkalmas, mert nincs akut szívfrekvenciát csökkentő hatása. A hatását 1 óra múlva kezdi kifejteni, a teljes hatás kialakulásához 6 órára van szükség. (27)

C)
WPW-hez társuló tachyarrhythmia esetén nem a szívfrekvencia kontrolljára törekszünk, hanem a ritmuszavar mielőbbi helyreállítására: prokainamid iv. 5–10 mg/tskg vagy iv. propafenon 1–2 mg/tskg.

Nem javasolt:

A)
WPW-hez társuló pitvarfibrillációban AV-vezetést lassító szert adni (verapamil, digoxin, béta-blokkoló, adenozin). 

B)
Iv. béta-blokkoló, ha manifeszt dekompenzáció vagy szteroid dependens légúti obstruktív tüdőbetegség van.

C)
Az I/A szerek a vagolyticus hatásukkal az AV-átvezetést még javíthatják is, így pitvarfibrillációban való alkalmazásukkor paradox kamrai frekvenciaemelkedés léphet fel. 

Krónikus terápia

A)
Jó balkamra-funkció esetén béta-blokkolók, pl. 50–200 mg tartós hatású metoprolol vagy 5–10 mg bisoprolol, illetve napi 120–240 mg tartós hatású verapamil.

B)
Csökkent balkamra-funkció: digoxin + béta-blokkoló. Napjainkban a digitális telítést inkább kisebb dózisokkal végezzük. Javasolt 2 napig napi 2x0,5 mg, majd naponta egyszer 0,25 mg. Gyors digitalizálás 0,5 mg iv. és 0,25 mg p. os hibrid alkalmazással érhető el. A digoxin nem effektív a terhelés, fokozott sympathicotonia kiváltotta tachyarrhythmia kontrolljára. (28)

C)
Terápiarezisztens tachyarrhythmia: AV-csomó ablatio és VVI, VVIR pacemaker.

D)
Alternatív terápia: III. típusú szerek (sotalol: 2x80–160 mg, amiodaron 1x200 mg telítés után). 

Nem javasolt: 

A)
I/A és I/C típusú szerek alkalmazása tartós pitvarfibrillációban frekvenciakontrollra.

B)
Nem javasolt a digoxin alkalmazásánál kétnapos szüneteket tartani. Időskorban csökkentett dózis folyamatos szedése javasolt. 

Tachycardia-bradycardia szindrómában

A)
VVI, VVIR, DDDR pacemaker és a tachyarrhythmiáknál javasolt gyógyszeres terápia. 

B)
Rádiófrekvenciás AV-csomó ablatio és VVI, VVIR pacemaker, ami indokolt még terápiarezisztens tachyarrhythmiában is. (29) Bizonyos esetekben elégséges az AV-csomó rádiófrekvenciás modifikációja. Ez azt jelenti, hogy lassul az ingerület AV-csomón történő átvezetése, de nincsen pacemakert igénylő teljes AV-blokk.

Ajánlás:

1.
Szívfrekvencia-kontrollra béta-blokkoló vagy nondihidropiridin kalciumantagonista/diltiazem javasolt, ha hipertónia, jó balkamra-funkció, esetleg hyperthyreosis áll a háttérben (I/B, I/C szint).

2.
Szívelégtelenségben a digoxin mellé béta-blokkoló vagy kontraindikált esetben kalciumantagonista kombinációja javasolt (I/B, I/C szint).

3.
Terápiarefrakter tachyarrhythmiában az AV-junkció katéterterápiás ablatiója + pacemaker vagy az AV-junkció modulációja indokolt a tachycardia cardiomyopathia kivédésére (I/B, I/C szint).

Pitvari flattern

Pitvari flattern esetén még inkább törekszünk a ritmuszavar megszüntetésére, mint a pitvarfibrillációnál, mivel a gyógyszeres frekvenciakontroll ez esetben kevésbé megbízható. (30) A gyógyszeres és nonfarmakológiai lehetőségek azonosak a pitvarfibrillációnál leírtakkal (I/B, I/C szint).

IV. Rehabilitáció

V. Gondozás

Lehetséges szövődmények

Thromboemboliás szövődmények kezelése, megelőzése

Ezen alfejezetben leírtak döntően a nonvalvularis pitvarfibrillációra vonatkoznak. A valvularis pitvarfibrillációra, ill. a pitvari flatternre vonatkozó eltéréseket külön jelezzük. Az ajánlási szintek definícióját ld. a Szíveredetű tromboembóliák c. ajánlásban.
Stroke-rizikó

Fiatal, szívbetegségben nem szenvedő egyének (lone pitvarfibrilláció) stroke-rizikója elhanyagolható.

A stroke-rizikót emelő faktorok: az életkor (10 évenként 1,4-szeres), az előző stroke vagy TIA (2,5-szeres), a diabétesz (1,7-szeres), a kezelt hipertónia (1,6-szeres), a szívelégtelenség, a balkamra-diszfunkció és a balpitvar-diszfunkció TEE-vel mért alacsony sebességű fülcseáramlás alapján (31-33). A stroke rizikófaktorait az 3. táblázat mutatja be. A 4. táblázat foglalja össze a stroke előfordulását az életkor és a rizikófaktorok függvényében is. A coronariabetegség a nagy tanulmányokban nem fokozta a stroke-rizikót (32). 

Antitrombotikus stroke-prevenció
Az 5 primer prevenciós randomizált tanulmányban (34-38) kimutatták, hogy kumarinkezeléssel a stroke-rizikó jelentősen csökken, ha az INR>2,0, míg a terápiás érték alatt védőhatás gyakorlatilag nem volt. Kumarinnal a stroke-kockázat csökkenése 68%, aszpirinnel csak 30% volt, sőt a halálozást csak a kumarin csökkentette (33%-kal). A szekunder prevencióban a stroke-rizikó csökkenése kumarinnal 66%-os volt, aszpirinnel pedig nem következett be kockázatcsökkenés (39). A Cochrane-metaanalízis 16 tanulmány 9874 betegét dolgozta fel. Ebben a kumarinkezeléssel elért abszolút stroke-redukció a primer prevencióban évi 2,7%, a szekunder prevencióban 8,4% volt, míg aszpirinnel ugyanez mindössze 1,5, ill. 2,5%-ot tett ki (40).

Ugyanakkor a terápiás felső határérték (INR=3,0) felett a védőhatás nem fokozódott. Számottevő vérzésrizikóra csak efölött lehet számítani (41).

Alcsoportok

Intermittáló paroxizmális vagy néma pitvarfibrilláció a tanulmányokban csak kisszámú betegnél fordult elő, de a stroke-rizikó a rizikófaktoroktól és az életkortól függően azonos volt a permanens pitvarfibrillációéval (32).

A pitvarlebegés a pitvarfibrillációval azonos elbírálás alá esik (32).

A rövid ideje (<48 óra) fennálló pitvarfibrilláció stroke-rizikója elhanyagolható (32).

Ajánlás NVPF antitrombotikus profilaxisára (5. táblázat)

• Krónikus (intermittáló, néma, perzisztens permanens) NVPF (és pitvarlebegés) esetén és magas rizikónál tartós kumarin kezelés indikált, úgy, hogy az INR 2–3 legyen (1A). 

• 65–75 éves kor között, egyéb rizikófaktorok hiányában választható antikoaguláns kezelés (INR 2–3) vagy aszpirinkezelés (1A). 

• 65 éves kor alatt rizikófaktor nélkül aszpirin javasolt (1B).

Kumarin és aszpirin kombináció

A kumarin (INR 2–3) és aszpirin (100 mg) kombináció elfogadható lehet coronariabetegségben a stroke-prevenció mellett a coronariaesemények további prevenciója céljából, de emeli a vérzésveszélyt, ezért nem ajánlott.

Cardioversio

Elektromos cardioversio és antikoaguláns kezelés

A 48 óránál hosszabb ideje fennálló NVPF elektromos cardioversiója (CV) után antikoaguláns kezelés nélkül az embóliaveszély 5,3%, antikoaguláns kezeléssel 0,8%. Az embóliaveszély 3–4 hétig tart. A bal pitvari thrombus szervülése antikoaguláns kezelés mellett 2–3 hetet vesz igénybe, ezért a CV előtt és után 3–4 hét antikoaguláns kezelést tartanak szükségesnek (32).

TEE-irányítású cardioversio

A TEE alkalmas a bal pitvari (fülcse) thrombus megbízható kimutatására. Ezért a CV akkor is elvégezhető, ha az NVPF fennállása >48 óra, de a bal pitvari thrombus TEE-vel kizárható. Ilyenkor is kötelező az adekvát antikoaguláns status biztosítása a CV alatt és utána 4 hétig. A TEE-vel látott spontán echókontraszt nem kontraindikálja a CV-t, de fülcsethrombus esetén 4–6 hét antikoaguláns kezelés után a TEE-t meg kell ismételni, és CV továbbra is csak akkor végezhető, ha fülcsethrombus nincs (43) (1B).

TEE-facilitált korai cardioversio

A TEE-stratégiával lerövidített várakozási idő a CV-re akkor növeli a sinusrhythmus 1 éves fennállásának esélyét, ha az NVPF kevesebb, mint 3 hete áll fenn (32).

Gyógyszeres cardioversio

Új keletű NVPF esetén is indokolt a hospitalizált betegeknek intravénás heparint vagy „full” dózis LMWH-t adni a nagyobb biztonság érdekében, mivel a gyógyszeres kezelés hatékonyságának ideje nem kiszámítható (42).

Ajánlás a CV antitrombotikus profilaxisára

• Elektromos cardioversio előtt, ha az NVPF fennállása >48 óra, 3 héten át, a sinusrhythmus helyreállítása után legalább 4 hétig szükséges az orális antikoaguláns kezelés (1C). A hagyományos prevenció alternatíváját jelenti a TEE-vezérelt cardioversio (1C). 

• 48 óránál rövidebb ideje fennálló NVPF esetén a cardioversio előtt és után közvetlenül antikoaguláns kezelés (iv. heparin v. LMWH) ajánlott (2C). Magas rizikó (pl. mitralis stenosis) esetén TEE ajánlott.

• A tervezett gyógyszeres cardioversio antitrombotikus profilaxisa egyezik az elektromossal (1C).

• 4 héten túli antikoaguláns kezelés akkor indokolt, ha a magas rizikó mellett ismételt pitvarfibrillációról van szó (1A). Ez az indikáció az AFFIRM tanulmány adataira támaszkodik (44).

VII. Melléklet
[image: image1.jpg]1. tablazat Javasolt ajanlas a gyogyszeres cardioversiora

Organikus szivbetegség nincs Hiperténia ISZB Szivelégtelenség
Els6 vélasztas 1/C: propafenon (flekainid) |/C: propafenon (flekainid) [Il.: (dofetilid) (ibutilid) Il.: (dofetilid)
Méasodik valasztas Il.: (dofetilid) (ibutilid) [1l.: (dofetilid) (ibutilid) [Il.: amiodaron Il.: amiodaron

I/A: (prokainamid) kinidin

I/A:(prokainamid) kinidin I/A: (prokainamid) I/A: (prokainamid)

Il.: amiodaron

I1l.: amiodaron

A tablézatban zardjelben szerepld szerek jelenleg nincsenek forgalomban hazankban. A gydgyszerek neve elétti I/A, I/C, 1ll. jelzés az antiaritmids szerek

Vaughan-Williams-felosztasa szerinti.

2. tablazat Javasolt ajanlas a sinusritmus gyogyszeres fenntartasara (20)

Organikus szivbetegség nincs

Hiperténia * ISZB Szivelégtelenség

Els6 vélasztas I/C: propafenon (flekainid) I/C: propafenon (flekainid) [Il.: sotalol (dofetilid) IIl.: amiodaron (dofetilid)
[1l.: amiodaron
Mésodik valasztas I1l.: sotalol (dofetilid) IIl.: sotalol (dofetilid) I/A: kinidin

I/A: (disopyramid) kinidin
lIl.: amiodaron

I/A: (disopyramid) kinidin
IIl.: amiodaron

* 1,4 cm-t meghaladd balkamrafal-vastagsag esetén amiodaron adésa javasolt.

A tablézatban zardjelben szereplé szerek hazankban még nincsenek forgalomban. A gydgyszerek neve elétti I/A, I/C, Ill. jelzés az antiaritmias szerek
Vaughan-Williams-felosztasa szerinti. Az elséként, ill. méasodik vélasztasként javasolt gydgyszerek ajanlasi szintje I/B, I/C. A javaslat a hatékonysag mellett
elsésorban a sdlyos, életveszélyes mellékhatasokat vette figyelembe.

3. tablazat Stroke-rizik6faktorok
nonvalvularis pitvarfibrillacioban

4. tablazat Stroke-incidencia az életkor és
a rizikofaktorok fliggvényében

Stroke/TIA utan Eletkor (&v) Rizikéfaktor Bvi incidencia (%)
Hlpertomas anamng/znf - , P ) .
Balkamra-diszfunkcié és/vagy szivelégtelenség = 5 0
>75 év életkor 2| 4,9
Diabetes mellitus 65-75 0 43
>1 57
>75 0 35
>1 8,1

Rizikéfaktorok: elézé stroke vagy TIA, szivelégtelenség, hipertdnia, diabétesz

5. tablazat Antitrombotikus profilaxis

krénikus nonvalvularis pitvarfibrillacioban

Eletkor RF Kezelés

<65 év 0 ASA 100 mg

65-75 év 0 ASA 100 mg v. kumarin
>75 év 0 kumarin

Barmely + kumarin





17

